Di tagara n tezrawt-agi inexdem ɣef uzɣan aɣmisan i d-yettilin ɣef tsekla n tmaziɣt, nessaweḍ ad d-naf kra n tririyin i yistqsiyen i d-nefka di tezwart-nneɣ, aya yella-d seld tasleḍt n wamud i d-negmer s snat n tarrayin, umuɣ n tuttriwin d udiwenni, seg wannar yellan di tmura n Leqbayel, Tizi wezzu, Bgayet, Tubiret, d Lezzayer, maca i lexṣas n wakud ur nessaweḍ ara ad nɛeddi yak ɣer tid yellan deg tmura-agi. neffern-d kan kra, tid neẓra xedment ɣef tsekla n tmaziɣt am Rradyu tis snat, Rradyu n Tizi wezzu, Rradyu n Summam, tiliẓri TV4, akked d yiɣmisen yettwarun Aɣmis n yimaziɣen d uɣmis n La Cit.